Na temelju članka 17., stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18), Općinsko vijeće Općine Kalnik na \_\_\_. sjednici održanoj \_\_\_\_\_\_\_\_\_ 2019. donijelo je

**ODLUKU**

**o donošenju Plana djelovanja Općine Kalnik**

**u području prirodnih nepogoda za 2020. godinu**

**Članak 1.**

Odlukom o donošenju Plana djelovanja Općine Kalnik u području prirodnih nepogoda za 2020. godinu (u daljnjem tekstu: Odluka) donosi se Plan djelovanja Općine Kalnik u području prirodnih nepogoda za 2020. godinu (u daljnjem tekstu: Plan).

**Članak 2.**

Plan iz članka 1. ove Odluke nalazi se u prilogu i njezin je sastavni dio.

**Članak 3.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KALNIK**

KLASA: 920-11/19-01/03

URBROJ: 2137/23-19-2

Kalnik, \_\_\_\_\_\_\_\_\_\_ 2019.

**PREDSJEDNIK:**

**Igor Tomić,** univ.bacc.ing.mech.

**OBRAZLOŽENJE**

uz prijedlog Odluke o donošenju Plana djelovanja Općine Kalnik

u području prirodnih nepogoda za 2020. godinu

Pravni temelj za donošenje Odluke nalazi se u članku 17. stavak 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) koji je stupio na snagu 23. veljače 2019.

Sukladno navedenom zakonu, predstavničko tijelo jedinice lokalne i područne (regionalne) samouprave do 30. studenog tekuće godine donosi plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

Plan djelovanja obavezno sadržava:

1. popis mjera i nositelja mjera u slučaju nastajanja prirodne nepogode,
2. procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva,
3. sve druge mjere koje uključuju suradnju s nadležnim tijelima iz zakona i/ili drugih tijela, znanstvenih ustanova i stručnjaka za područje prirodnih nepogoda.

Osnovni cilj zakona temeljem kojeg se donosi ovaj Plan djelovanja jest prikazivanje važnosti poljoprivrednih dobara te nužnosti uspostave Registra šteta.